Les obres del carrer València continuen al ritme previst malgrat l’aparició de restes arqueològiques
12 de desembre 2017

![](/media/0whbt1rj/86img_9364_cuerpo1.jpg) 

  

L'alcalde de Sagunt, Quico Fernández, i el regidor de Manteniment i Contractació, Pepe Gil, han visitat este matí les obres del carrer València per comprovar el desenvolupament. També han estat presents l'arqueòleg de la Conselleria de Cultura i l'arqueòloga que està treballant en el seguiment de les obres i l'excavació. Malgrat els canvis que s'han hagut de realitzar en el traçat del clavegueram, a causa de l'aparició de restes arqueològiques, les obres continuen al ritme previst.  
  
El regidor de Manteniment, Pepe Gil, assegura que, malgrat els canvis, “**la veritat és que les obres van francament bé i acabaran a temps”**. A més, ha explicat que “**quan finalitze la primera zona, que va des de l'església fins a la plaça de Blasco Ibáñez, començaran a fer les obres de la superficie**”.

  

![](/media/fcweiwew/85img_9367_cuerpo2.jpg)  
  
És important recordar que, recentment, s'ha estat ampliant l'excavació arqueològica i, a més de les últimes restes arqueològiques trobades, també es van trobar més en la part més propera a la Domus dels Peixos, prop de la plaça Blasco Ibáñez.  
  
Les obres de reurbanització del carrer València van començar el passat 16 d'octubre i, en el seu primer tram, estan compreses entre la plaça Blasco Ibáñez i la parròquia del Salvador. L'empresa adjudicatària ja es troba realitzant treballs en els següents trams del carrer.  
  
Els treballs, el termini d'execució dels quals és de 10 mesos, corresponen a la demolició del paviment existent en calçades i voreres, la formació de caixes de vials i voreres, la xarxa general de reg i jardineria, així com la d'enllumenat públic, les rases per a la xarxa de baixa tensió i la pavimentació i obra civil.  
  
El pressupost d'adjudicació per a l'execució de les obres és de 491.814,18 euros (IVA inclòs), i l’encarregada de dur-les a terme és l'empresa ELECNOR SA.  

  

![](/media/wntjj3gf/86img_9372_cuerpo3.jpg) 

*   [](http://www.facebook.com/sharer.php?u=https://aytosagunto.es/va/actualitat/les-obres-del-carrer-valencia-continuen-al-ritme-previst-malgrat-l-aparicio-de-restes-arqueologiques/ "Facebook")
*   [](http://twitter.com/share?url=https://aytosagunto.es/va/actualitat/les-obres-del-carrer-valencia-continuen-al-ritme-previst-malgrat-l-aparicio-de-restes-arqueologiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-del-carrer-valencia-continuen-al-ritme-previst-malgrat-l-aparicio-de-restes-arqueologiques/ "Linked In")
*   [](mailto:?body=https://aytosagunto.es/va/actualitat/les-obres-del-carrer-valencia-continuen-al-ritme-previst-malgrat-l-aparicio-de-restes-arqueologiques/)